b"\n_START_ARTICLE_\nCa la Gepa (Prat de Comte)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de tres plantes i golfes d'origen medieval rehabilitat a la renaixen\xc3\xa7a. La fa\xc3\xa7ana principal \xc3\xa9s sim\xc3\xa8trica i modulada. La porta d'acc\xc3\xa9s d'arc rebaixat, es troba centrada al mig de la fa\xc3\xa7ana. La primera i la segona planta tenen balconades a les obertures. L'arrebossat de la fa\xc3\xa7ana simula un carreuat regular de pedra. La fa\xc3\xa7ana posterior no segueix cap criteri ni ordre, gaireb\xc3\xa9 no queden definides les diferents plantes i reflecteix l'origen medieval de l'edifici._NEWLINE_L'interior de la planta soterrani, m\xc3\xa9s baixa a la part posterior, t\xc3\xa9 estructura a base de voltes i arcs mentre que la resta de plantes tenen forjats amb biguetes de fusta. L'edifici est\xc3\xa0 en proc\xc3\xa9s de rehabilitaci\xc3\xb3 per a ser utilitzat com a casa de col\xc3\xb2nies. Les g\xc3\xa0rgoles modernistes de la fa\xc3\xa7ana principal s\xc3\xb3n figures zoom\xc3\xb2rfiques de xapa met\xc3\xa0l\xc2\xb7lica."